ईशांत के विकल्प पर फैसला अगले 24 घंटे में  
बायें टखने की चोट से जूझ रहे ईशांत का सोमवार से क्रिकेट ऑस्ट्रेलिया अध्यक्ष एकादश के खिलाफ तीन दिवसीय अभ्यास मैच में खेलना संदिग्ध है।
भारतीय टीम प्रबंधन तेज गेंदबाज ईशांत शर्मा के विकल्प को लेकर अगले 24 घंटे में फैसला लेगा। बायें टखने की चोट से जूझ रहे ईशांत का सोमवार से क्रिकेट ऑस्ट्रेलिया अध्यक्ष एकादश के खिलाफ तीन दिवसीय अभ्यास मैच में खेलना संदिग्ध है।  वह पहले टेस्ट के लिए फिट भी हो जाते हैं, तो उन्हें पर्याप्त मैच अभ्यास नहीं मिल पाएगा। टीम इंडिया इंग्लैंड दौरे की गलती नहीं दोहराना चाहेगी, जहां जहीर खान ने समरसेट के खिलाफ अभ्यास मैच में गेंदबाजी नहीं की और लॉर्ड्स टेस्ट में वह चोटिल हो गए। उसके बाद से जहीर उस टेस्ट में खेल ही नहीं सके।  भारत को ईशांत की गैर-हाजिरी में जहीर, उमेश यादव, विनय कुमार और अभिमन्यु मिथुन से अच्छे प्रदर्शन की उम्मीद है। ईशांत ने शुक्रवार को डॉक्टर को दिखाया था।